
JUDEŢUL TIMIŞ

MUNICIPIUL TIMIŞOARA

ADMINISTRATOR PUBLIC
BIROUL SALUBRIZARE


SC2019-2483/01.02.2019________________________________________________________________                                                                       
RAPORT DE SPECIALITATE
 privind aprobarea variantei finale a Caietului de sarcini, a Acordului Cadru  de servicii având ca obiect delegarea gestiunii serviciului public de salubrizare stradală  în municipiul Timișoara și a Contractului subsecvent  aferent Acordului Cadru, precum și atribuirea și încheierea acestora cu    ofertantul câștigator  SC BRANTNER SERVICII ECOLOGICE SRL

Având în vedere Expunerea de motive nr.SC2019 -2482 din 01.02.2019 a Primarului Municipiului Timișoara și Proiectul de hotărâre prin care propune aprobarea   variantei finale a Caietului de sarcini, a acordului cadru și a contractului, în vederea atribuirii și încheierii contractului de delegarea gestiunii serviciului public de salubrizare stradală în Municipiul Timișoara către SC BRANTNER SERVICII ECOLOGICE SRL,  facem următoarele precizări:
 Conform prevederilort art.6 alin.1 lit.l) din Legea nr.101/2006 a serviciului de salubrizare, republicată şi art.8 alin.1 şi 2 lit.i) din Legea nr.51/2006 a serviciilor comunitare de utilităţi publice, actualizată,  Consiliile Locale ale municipiilor au competenţe exclusive în ceea ce priveşte înfiinţarea, organizarea, gestionarea, coordonarea şi atribuirea serviciului de salubrizare a localităţilor, având atribuţii în domeniul stabilirii, ajustării ori modificării tarifelor propuse de operator în conformitate cu normele metodologice elaborate şi aprobate de A.N.R.S.C.
Conform Art. 13, alin 1, lit b și alin. 2 din Legea nr. 101/2006, actualizată:

(1)Raporturile juridice dintre autoritățile deliberative ale unităților administrativ-teritoriale sau dintre asociațiile de dezvoltare intercomunitară și operatorii serviciului de salubrizare, după caz sunt reglementate prin:

- hotărâri privind atribuirea și încheierea contractelor de delegare a gestiunii serviciului, adoptate de autoritățile deliberative ale unităților administrativ-teritoriale ori, după caz, de adunările generale ale asociațiilor, în cazul gestiunii delegate.

(2) Contractele de delgare a gestiunii serviciului de salubrizare se încheie numai în baza hotărârilor prevăzute la alin (1).
Conform art.17, alin 2 din Legea nr. 101/ 2006 se prevede:

(3) Operatorii serviciului de salubrizare pot fi desemnați fie prin hotărâre de dare în administrare, în cazul gestiunii directe, fie prin hotărâre de atribuire a contractului de delegare a gestiunii serviciului de salubrizare, în cazul gestiunii delegate.  


Având în vedere prevederile Hotărârii Consiliului Local nr. 418/03.08.2018 privind aprobarea Caietului de sarcini privind delegarea serviciului public de salubrizare stradala în municipiul Timișoara;  
Având în vedere prevederile Hotărârii Consiliului Local nr. 424/13.09.2018 privind aprobarea oportunității deciziei de delegare și modelul de Acord cadru    de servicii  având ca obiect delegarea gestiunii serviciului public de salubrizare stradală  în municipiul Timișoara și a Contractului subsecvent  aferent Acordului Cadru.
Prezentăm următoarele aspecte: 


Serviciul public de salubrizare în Municipiul Timișoara a fost prestat până în data de 04.08.2018 de către societatea RETIM Ecologic Service S.A., în baza Contractului de delegare a gestiunii serviciilor publice de salubrizare a localităţilor prin concesiune nr. SC2006-15414/31.07.2006. 

În prima etapă,  procedura de atribuire a unui nou contract privind serviciul de salubrizare, care a avut loc la data de 09.07.2018, a fost anulată în baza Raportului de anulare nr. SC2018-17371/23.07.2018. 

În data de 27.11.2018 a fost reluată procedura de atribuire, iar în baza Raportului procedurii nr.SC2019-1314/17.01.2019 membrii Comisiei de evaluare au desemnat că oferta prezentată de S.C. Brantner Servicii Ecologice S.R.L. este oferta câștigătoare pentru atribuirea Acordului cadru și a Contractului de  delegarea gestiunii serviciului public de salubrizare stradală în Municipiul Timișoara. 

Ținând cont de prevederile Legii nr. 51/2006, privind serviciile comunitare de utilități publice , art.1, alin. (4) lit.d): ,,Serviciile de utilități publice……au caracter permanent și regim de funcționare continuuˮ, precum și de clarificările și notificările derulate în cadrul procedurii de achiziție, Municipiul Timișoara a procedat la întocmirea și modificarea Caietului de sarcini, Acordului cadru, Contractului pentru delegarea gestiunii serviciului public de salubrizare, în forma corespunzătoare clarificărilor și notificărilor din timpul procedurii de achiziție.

Conform prevederilor HCL nr. 418 din 03.08.2018, la art. 2  și 3 , se prevede că se împuternicește Biroul Salubrizare din cadrul Primăriei Municipiului Timișoara să efectueze modificări la Caietul de sarcini aprobat prin prezenta hotărâre iar Acordul cadru de servicii având ca obiect delegarea gestiunii serviciului public de salubrizare stradală  în municipiul Timișoara și a Contractului subsecvent  aferent acestuia, vor fi semnate doar în urma aprobării variantei finale de către Consiliul Local al Municipiului Timișoara. 

Municipiul Timișoara prin Serviciul Achiziții Publice a organizat și derulat procedura de achiziție publică prin procedura de licitație deschisă a Serviciului de delegare a gestiunii serviciuluui public de salubrizare stradală a municipiului Timișoara , iar in cadrul acestei proceduri Caietul de Sarcini , Acordul și Contractul subsecvent au suferit ca urmare a clarificărilor și solicitărilor unele modificări. Astfel procedura a fost finalizată iar în baza Raportului procedurii, a oferta SC BRANTNER SERVICII ECOLOGICE SRL, a fost declarată câștigătoare.  
Astfel operând toate modificările solicitate, ca urmare a clarificărilor și solicitărilor de modificare, au fost stabilite variantele finale ale Caietului de sarcini, Acordului Cadru și Contractului subsecvent. 

În vederea atribuirii și pentru încheierea unui contract de delegare a gestiunii serviciului public de salubrizare stradală în Municipiul Timișoara, conform cerințelor legislației în vigoare, este necesară   aprobarea  Caietul de sarcini, a Acordului cadru și a Contractului de delegare, în forma modificată și actualizată.
Supunem aprobării Consiliului Local aceste documente în vedere atribuirii și semnării cu operatorul a cărui ofertă a fost desemnată câștigătoare, SC BRANTNER SERVICI ECOLOGICE SRL. 

Având în vedere prevederile legale expuse în prezentul raport, apreciem că proiectul de hotărâre privind aprobarea variantei finale a Caietului de sarcini, a Acordului Cadru  de servicii având ca obiect delegarea gestiunii serviciului public de salubrizare stradală  în municipiul Timișoara și a Contractului subsecvent  aferent Acordului Cadru,  îndeplinește condițiile legale pentru a fi supus dezbaterii și aprobării plenului consiliului local.

